CELEX: 
Language: et
Date: 2019-09-23 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2017/625 seoses spetsiaalse ametliku kontrolli eeskirjadega, mida kohaldatakse teatavate looma- ja kaubasaadetiste suhtes, mis on pärit liidust ja saadetakse sinna tagasi kolmanda riigi sisenemiskeelu tõttu

SELETUSKIRI
            
            
               1.DELEGEERITUD ÕIGUSAKTI TAUST
            
            
               Ametlikku kontrolli käsitleva määrusega (EL) 2017/625 (ametliku kontrolli määrus) on kehtestatud raamistik ametlikuks kontrolliks ja muudeks ametlikeks toiminguteks, et kontrollida, kas liidu toidutarneahela alaseid õigusnorme kohaldatakse õigesti. See hõlmab kolmandatest riikidest liitu saabuvate loomade ja kaupade ametlikku kontrolli.
            
            
               Käesoleva komisjoni delegeeritud määruse eelnõu eesmärk on kehtestada sätted, mis käsitlevad selliste looma- ja kaubasaadetiste ametlikku kontrolli, mis on pärit liidust ja saadetakse sinna tagasi kolmanda riigi sisenemiskeelu tõttu; samuti on selle eesmärk kehtestada rahvatervise nõuded ELi tagasi saadetavate loomsete saaduste ja liittoodete jaoks.
            
            
               Käesoleva komisjoni delegeeritud määruse eelnõuga kehtestatakse pädevate asutuste kohustus teha dokumentide kontrolli, identsuskontrolli ja vajaduse korral füüsilist kontrolli, et tagada määruse (EL) 2017/625 artikli 1 lõike 2 nõuete täitmine seoses liitu tagasi saadetavate teatavatesse kategooriatesse kuuluvate loomade ja kaupade ametliku kontrolliga.
            
            
               Käesolev komisjoni delegeeritud määruse eelnõu on seotud delegeeritud määrusega, millega kehtestatakse saadetise veo ja sihtkohta jõudmise järelevalve tingimused (ametlikku kontrolli käsitleva määruse (EL) 2017/625 (C/2019/4500) artikli 77 lõike 2 alusel).
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Mitmel korral konsulteeriti komisjoni ametliku kontrolli eksperdirühmaga (E00911) ning peeti mitu kohtumist asjaomaste sidusrühmadega.
            
            
               Mitteametlike arutelude toel koostati eelnõu, milles ei esitatud vastuolulisi teemasid. 
            
            
               Üldsusele pakuti võimalust anda komisjoni veebisaidi kaudu (
               
                  https://ec.europa.eu/info/law/better-regulation/have-your-say_et
               
               ) delegeeritud määruse eelnõu kohta tagasisidet ning selle tulemusena laekus neli märkust. Üks märkustest ei olnud käesoleva õigusakti seisukohast asjakohane ja teine ei olnud seotud määruse (EL) 2017/625 artikli 77 lõike 1 punktis h sätestatud volituste kohaldamisalaga.
            
            
               Kaks ülejäänud märkust on seotud üksikasjalike loomatervisenõuete puudumisega. Määruse (EL) 2017/625 artikli 77 lõike 1 punktis h sätestatud volituse kohaselt ei või aga üksikasjalikke loomatervisenõudeid vastu võtta.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Komisjoni delegeeritud määruse eelnõu põhineb määrusel (EL) 2017/625, eriti selle artikli 77 lõike 1 punktil h.
            
            
               KOMISJONI DELEGEERITUD MÄÄRUS (EL) …/…,
            
            
               23.9.2019,
            
            
               millega täiendatakse Euroopa Parlamendi ja nõukogu määrust (EL) 2017/625 seoses spetsiaalse ametliku kontrolli eeskirjadega, mida kohaldatakse teatavate looma- ja kaubasaadetiste suhtes, mis on pärit liidust ja saadetakse sinna tagasi kolmanda riigi sisenemiskeelu tõttu
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
         
         
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  1
                eriti selle artikli 77 lõike 1 punkti h,
            
            
               NING ARVESTADES JÄRGMIST:
            
            
               (1)Määruse (EL) 2017/625 kohaselt peab komisjon vastu võtma sätted, mis käsitlevad kõnealuse määruse artikli 47 lõike 1 punktides a, b ja c osutatud looma- ja kaubasaadetiste spetsiaalset ametlikku kontrolli, kui sellised saadetised on pärit liidust ja saadetakse sinna tagasi kolmanda riigi sisenemiskeelu tõttu. 
            
            
               (2)Loomade ja kaupade suhtes, mis on pärit liidust ja saadetakse sinna tagasi kolmanda riigi sisenemiskeelu tõttu, tuleks kohaldada liitu saabumise piiripunktis dokumentide kontrolli, identsuskontrolli ja vajaduse korral füüsilist kontrolli, et tagada nende vastavus liidu õigusest tulenevatele nõuetele. Eelkõige peaks selline kontroll tagama, et loomad on valmis edasiseks veoks sihtkohta ning et järgitakse loomade heaolu nõudeid.
            
            
               (3)Nõukogu direktiivi 97/78/EÜ
                  2
                artiklis 15 on sätestatud eeskirjad, mis käsitlevad liidust pärit tootepartiide taassisseveo lubamiseks vajalikku veterinaarkontrolli, kui kõnealused tootepartiid saadetakse liitu tagasi kolmanda riigi sisenemiskeelu tõttu. Määrusega (EL) 2017/625 tunnistatakse kehtetuks ja asendatakse direktiiv 97/78/EÜ alates 14. detsembrist 2019. 
            
            
               (4)Selleks et tagada looma- ja rahvatervise kõrgetasemeline kaitse, tuleks säilitada direktiivi 97/78/EÜ artiklis 15 sätestatud nõuded teatavate kohandustega, mille puhul võetakse arvesse kõnealuses artiklis sätestatud nõuete kohaldamise kogemusi ning määrusega (EL) 2017/625 kehtestatud uut õigusraamistikku.
            
            
               (5)Eelkõige loomahaiguste või taimekahjustajate liitu sissetoomise ja liidus levimise ohu ärahoidmiseks peaksid liikmesriikide pädevad asutused tagama, et liidust pärit tooted, mis saadetakse liitu tagasi, vastavad selliste saadetiste liitu taassisenemise suhtes kohaldatavatele asjaomastele nõuetele, mis on sätestatud vastavalt loomatervist, loomseid kõrvalsaadusi või taimetervist käsitlevates normides. 
            
            
               (6)Loomsete saaduste ja liittoodete saadetised, mis on pärit liidust ja saadetakse sinna tagasi kolmanda riigi sisenemiskeelu tõttu, võivad ohustada rahvatervist. Selleks et tagada kõnealuste saadetiste vastavus toitu ja toiduohutust käsitlevatele normidele, millele on osutatud määruse (EL) 2017/625 artikli 1 lõike 2 punktis a, on asjakohane nõuda, et liitu saabumise piiripunkti pädev asutus annaks loa komisjoni rakendusmääruses [C(2019) 5500]
                  3
                loetletud loomsete saaduste ja liittoodete liitu taassisenemiseks, kui neile tehakse piiripunktis veterinaarkontroll vastavalt komisjoni otsusele 2007/275/EÜ
                  4
                ning tingimusel et need tooted vastavad täiendavatele erinõuetele.
            
            
               (7)On vaja tagada, et loomsete saaduste ja liittoodete saadetised, mis on pärit liidust ja saadetakse sinna tagasi kolmanda riigi sisenemiskeelu tõttu, jõuaksid sihtkohta. Seepärast tuleks kohaldada komisjoni delegeeritud määruses [C(2019) 4500]
                  5
                sätestatud menetlusnõudeid, et jälgida kaubasaadetiste vedu ja saabumist liitu saabumise piiripunktist sihtettevõttesse.
            
            
               (8)Määrust (EL) 2017/625 hakatakse kohaldama alates 14. detsembrist 2019. Seega tuleks käesolevas määruses sätestatud eeskirju kohaldada samuti alates kõnealusest kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
               Reguleerimisese ja kohaldamisala
            
            
               Käesolevas määruses sätestatakse eeskirjad, mille alusel tehakse piiripunktis spetsiaalset ametlikku kontrolli sellistele määruse (EL) 2017/625 artikli 47 lõike 1 punktis a, b ja c osutatud looma- ja kaubakategooriate saadetistele, mis on pärit liidust ja saadetakse sinna tagasi kolmanda riigi sisenemiskeelu tõttu.
            
            
               Artikkel 2
               Selliste looma- ja kaubasaadetiste spetsiaalne ametlik kontroll, mis on pärit liidust ja saadetakse sinna tagasi kolmanda riigi sisenemiskeelu tõttu
            
            
               1.Liitu saabumise piiripunkti pädev asutus kohaldab dokumentide kontrolli ja identsuskontrolli määruse (EL) 2017/625 artikli 47 lõike 1 punktis a, b ja c osutatud selliste looma- ja kaubasaadetiste suhtes, mis on pärit liidust ja saadetakse sinna tagasi kolmanda riigi sisenemiskeelu tõttu.
            
            
               2.Liitu saabumise piiripunkti pädev asutus kohaldab füüsilist kontrolli järgmiste saadetiste suhtes, mis on pärit liidust ja saadetakse sinna tagasi kolmanda riigi sisenemiskeelu tõttu:
            
            
               (a)määruse (EL) 2017/625 artikli 47 lõike 1 punktis a osutatud loomasaadetised;
            
            
               (b)määruse (EL) 2017/625 artikli 47 lõike 1 punktides b ja c osutatud kaubasaadetised, et kinnitada või kõrvaldada kahtlust, mille kohaselt kõnealune kaup ei vasta määruse (EL) 2017/625 artikli 1 lõikes 2 osutatud normidele.
            
            
               3.Liitu saabumise piiripunkti pädev asutus kontrollib looma- ja kaubasaadetiste vastavust järgmistele nõuetele:
            
            
               a)määruse (EL) 2017/625 artikli 47 lõike 1 punktis a osutatud loomade ja artikli 47 lõike 1 punktis b osutatud loomse paljundusmaterjali puhul kõnealuse määruse artikli 1 lõike 2 punktides d ja f osutatud normides sätestatud loomatervisenõuded ja loomade heaolunõuded, kui see on asjakohane;
            
         
         
            
               b)määruse (EL) 2017/625 artikli 47 lõike 1 punktis b osutatud loomsete saaduste ja liittoodete puhul:
            
            
               i)määruse (EL) 2017/625 artikli 1 lõike 2 punktis d osutatud normides sätestatud loomatervisenõuded;
            
            
               ii)käesoleva määruse artiklis 3 sätestatud täiendavad normid;
            
            
               c)määruse (EL) 2017/625 artikli 47 lõike 1 punktis b osutatud loomsete kõrvalsaaduste ja nendest saadud toodete puhul kõnealuse määruse artikli 1 lõike 2 punktis e osutatud normides sätestatud nõuded;
            
            
               d)määruse (EL) 2017/625 artikli 47 lõike 1 punktis c osutatud taimede, taimsete saaduste ja muude objektide puhul kõnealuse määruse artikli 1 lõike 2 punktis g osutatud normides sätestatud taimetervisenõuded. 
            
            
               4.Liitu saabumise piiripunkti pädev asutus teavitab sihtkoha pädevat asutust määruse (EL) 2017/625 artiklis 131 osutatud ametliku kontrolli teabehaldussüsteemi kaudu asjaolust, et saadetis on lubatud liitu konkreetse sihtkohaga, mis on näidatud ühtses sisseveodokumendis.
            
            
               Artikkel 3
               Loomsete saaduste ja liittoodete saadetiste spetsiaalse ametliku kontrolli täiendavad eeskirjad
            
            
               1.Liitu saabumise piiripunkti pädev asutus annab loa tuua liitu järgmiste toodete saadetisi, mis on pärit liidust ja saadetakse sinna tagasi kolmanda riigi sisenemiskeelu tõttu, kui need vastavad lõikes 2 sätestatud nõuetele:
            
            
               a)komisjoni rakendusmääruse [C(2019) 5500] lisas loetletud loomsed saadused;
            
            
               b)otsuse 2007/275/EÜ I lisa gruppides 16–22 loetletud liittooted, mille suhtes kohaldatakse liitu saabumise piiripunktis kõnealuse otsuse artikli 4 kohaselt veterinaarkontrolli.
            
            
               2.Lõikes 1 osutatud tooteid sisaldavate saadetistega peavad olema kaasas järgmised dokumendid:
            
            
               a)ametliku sertifikaadi originaal, mille andis välja selle liikmesriigi pädev asutus, kust kaup pärit on ja kolmandasse riiki saadeti (edaspidi „päritoluliikmesriik“), või sertifikaadi ametliku kontrolli teabehaldussüsteemis esitatud elektrooniline ekvivalent või selle tõestatud koopia;
            
            
               b)kolmanda riigi pädeva asutuse või muu avaliku sektori asutuse ametlik kinnitus, milles on märgitud sisenemiskeelu põhjus, kauba kolmandas riigis mahalaadimise ja uuesti pealelaadimise koht ja kuupäev ning kinnitus, et:
            
            
               i)saadetise käitlemine piirdus selle mahalaadimise, ladustamise ja uuesti pealelaadimisega;
            
            
               ii)loomseid saadusi ja liittooteid käideldi mahalaadimisel ja uuesti pealelaadimisel hügieeniliselt, et vältida ristsaastumist;
            
            
               iii)loomseid saadusi ja liittooteid ladustati hügieenilistes tingimustes ja asjaomaste kaubaliikide jaoks nõutaval temperatuuril; 
            
            
               c)liidus asuva sihtkoha pädeva asutuse kinnitus, et ollakse nõus saadetist vastu võtma; kinnitus ei ole siiski vajalik, kui saadetis viiakse tagasi selle päritoluettevõttesse, mis asub liitu sisenemise piirikontrollipunktiga samas liikmesriigis.
            
            
               3.Erandina lõike 2 punktist a, kui kõnealuses sättes osutatud dokumente ei ole võimalik esitada, võib saadetise päritolu tõendada muul viisil, kasutades dokumenteeritud tõendeid, mille esitab saadetise eest vastutav ettevõtja.
            
            
               4.Liitu saabumise piiripunkti pädev asutus võib teha erandeid lõike 2 punktis b sätestatud nõuetest pitseeritud saadetiste puhul, mille päritolukohas kinnitatud pitser on terve, tingimusel et saadetise eest vastutav ettevõtja esitab kinnituse, milles on märgitud kolmanda riigi sisenemiskeelu põhjus ja kinnitatud, et vedu on toimunud asjaomase loomsete saaduste ja liittoodete liigi jaoks nõuetekohastel tingimustel.
            
            
               5.Saabumise piiripunkti pädev asutus jälgib vastavalt komisjoni delegeeritud määrusele [C(2019) 4500] saadetise vedu ja saabumist sihtkohta, kui sihtkoha pädev asutus on välja andnud lõike 2 punktis c osutatud kinnituse.
            
         
         
            
               Artikkel 4
               Jõustumine ja kohaldamise kuupäev
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 14. detsembrist 2019.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 23.9.2019
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 095, 7.4.2017, lk 1. 
               
               
                  
                     (2)
                  
                        Nõukogu 18. detsembri 1997. aasta direktiiv 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).
               
               
                  
                     (3)
                  
                        Komisjoni XXX rakendusmäärus (EL) .../..., millega kehtestatakse määruse (EL) 2017/625 rakenduseeskirjad seoses loeteludega loomadest, loomsetest saadustest, loomsest paljundusmaterjalist ning loomsetest kõrvalsaadustest ja nendest saadud toodetest ning heinast ja põhust, mille suhtes kohaldatakse piiripunktides ametlikku kontrolli ning muudetakse otsust 2007/275/EÜ (ELT L …, pp/kk/aaaa, lk …).
               
               
                  
                     (4)
                  
                        Komisjoni 17. aprilli 2007. aasta otsus 2007/275/EÜ, milles käsitletakse nõukogu direktiivide 91/496/EMÜ ja 97/78/EÜ alusel piiripunktides kontrollitavate loomade ja toodete loetelusid (ELT L 116, 4.5.2007, lk 9).
               
               
                  
                     (5)
                  
                        Komisjoni XXX delegeeritud määrus (EL) .../..., millega täiendatakse Euroopa Parlamendi ja nõukogu määrust (EL) 2017/625 tingimuste osas, mis on vajalikud teatavate kaupade saadetiste veo ja saabumise jälgimiseks teel liitu saabumise piiripunktist liidus asuvasse sihtettevõttesse (ELT L ..., pp/kk/aaaa, lk ...).